Recorregut curt pels estanys a la zona de les Bulloses. Es comença al pàrking del llac de les Bulloses, es travessa la presa cap a l'hotel Bones Hores i es segueix els senyals, passant pels estanys de la Comassa, Negre, Sec, Llat, Llong, i l'estany Vallell. Allà hi ha la bifurcació amb senyals verticals per continuar cap als llacs de dalt o trencar a la dreta per fer la volta curta de 8 llacs. Baixant es passa per l'estany de les Dugues i el Viver. El temps de ruta és d'unes 2:30h.
"El llac de les Bulloses té unes 149 hectàrees i està situat a la part més alta del Capcir, a la fita amb l'Alta Cerdanya a la Catalunya Nord. El llac és un pantà, aprofitant una presa construïda entre el 1903 i el 1910, per proveir electricitat al Tren Groc i per regular el cabal del Tet. S'alimenta del riu Grava, un l'afluent del Tet. Situat a 2016 metres d'altitud, la riba occidental pertany al terme d'Angostrina i Vilanova de les Escaldes i l'oriental al terme dels Angles. Es troba al peu del Carlit i el Peric, i envoltat per un conjunt d'estanys, entre d'ells, els estanys del Carlit. Representa un paratge natural de gran interès, llistat com site naturel classé des del 24 de juny del 1973. És també part del Parc Natural dels Pirineus catalans que engloba el Pirineu nord-català.
A l'estiu, l'afluència turística hi és tan remarcada que l'accés és restringit al juliol a un autobús que enllaça l'aparcament de baix amb la presa de dalt. A més a més s'hi situen un hotel de muntanya i un alberg.
El GR 11, sender de gran recorregut que travessa el Pirineu, voreja el llac.
Les aigües dels llacs de Nagulles i Lanós són de color verd. La transparència del llac de Nagulles arriba a 50 metres. El llac Lanós alimenta el riu Carol i l'aprofitament de les seves aigües (desviant les aigües cap el riu Arieja per aprofitar-les hidroelèctricament) va ser objecte d'un litigi jurídic entre França i Espanya l'any 1957."(http://ca.wikipedia.org/wiki/Llac_de_la_Bollosa)
Other
operofil on scottexservices.com